Kjøreledningen strammer seg ved kaldt vær og kan bli slakk i varmen. Begge deler krever tilsyn og justeringer. Stram kjøreledning kan ha et strekk på over ett tonn. I slike tilfeller kan det bli nødvendig å legge inn et stykke ledning (skjøt) for å ha noe å justere på. I varmen kan ledningen få såkalt mage mellom festene. Da er det behov for stramming. Montørene har derfor løpende tilsyn med kjøreledning og fester hele året.